สวัสดีค่ะ หนูอายุ17ปีแล้วค่ะหนูมีอาการเจ็บเต้านมมาเกือบเดือนแล้ว ทีแรกหนูนึกว่าเจ็บเพราะประจำเดือนพึ่งหายก็เลยไม่ได้อะไร แต่พอนานๆไปมันไม่หายเจ็บสักที ถ้าอยู่เฉยๆไม่ได้โดนหรือกดก็ไม่เจ็บค่ะแต่ก็จะมีจี๊ดๆขึ้นมาบ้าง เวลาโดนก็จะเจ็บค่ะ จะเจ็บช่วงเนื้อเลยค่ะไม่ใช่รอบๆ อยากทราบว่าเป็นเพราะอะไรหรอคะ
สวัสดีค่ะ อาการเจ็บเต้านมนั้น อาจจะเกิดมาจากสาเหตุภายในเต้านมเอง เช่นมีก้อนเนื้อที่มีขนาดใหญ่กดเบียดบริเวณข้างเคียง หรือมีการอักเสบ/ติดเชื้อ หรือเกิดจากกล้ามเนื้อที่หน้าอกหรือปลายเส้นประสาทอักเสบก็ได้เช่นกันดังนั้นหากเจ็บปวดมากขึ้นเรื่อยๆ คลำก้อน มีอาการปวด บวม แดง ร้อน มีไข้ ควรรีบไปพบแพทย์เพื่อตรวจเพิ่มเติมต่อไปเบื้องต้น กินยาแก้ปวดเพื่อบรรเทาอาการได้ ไม่ไปกดหรือคลำบริเวณดังกล่าวบ่อยๆหากยังเจ็บมาก พักการใช้งานของกล้ามเนื้อที่หน้าอก ยังไม่เอายาอะไรไปทาเอง แต่ควรคอยหมั่นคลำเต้านมทุกเดือนเพื่อหาก้อนใหม่ๆที่เกิดขึ้น